**UGOSTITELJSKO-TURISTIČKA ŠKOLA**

**OSIJEK, Matije Gupca 61**

**KLASA**: 602-01/20-035/95
**URBROJ**: 2158/48-01-2020-1
Osijek, 20. studenoga 2020.

Temeljem članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10. , 90/11., 5/12., 16/12., 86/12., 94/13., 152/14., 7/17., 68/18., 98/19. i 64/20.), Ugostiteljsko-turistička škola, Osijek, objavljuje

**N A T J E Č A J
za prijem pripravnika kroz mjeru HZZ –a
„Stjecanje prvog radnog iskustva/pripravništva“**
1. stručni suradnik pedagog - pripravnik, određeno, puno radno vrijeme – 1 izvršitelj/ica.
Uvjeti: bez radnog iskustva, sukladno općim propisima o radu, Zakonu o odgoju i obrazovanju u osnovnoj i srednjoj („Narodne novine“, br. 87/08., 86/09., 92/10., 105/10. , 90/11., 5/12., 16/12., 86/12., 94/13., 152/14., 7/17., 68/18., 98/19. i 64/20.) i Pravilniku o stručnoj spremi i pedagoško-psihološkom obrazovanju nastavnika u srednjem školstvu (»Narodne novine«, br. 1/96. i 80/99.). Mjesto rada: sjedište poslodavca.

Uz prijavu kandidat treba dostaviti:

* kratak životopis,
* dokaz o stupnju i vrsti stručne spreme,
* dokaz da ne postoje zapreke za zasnivanje radnog odnosa – uvjerenje da nije pod istragom i da se protiv osobe ne vodi postupak u smislu članka 106. Zakona o odgoju i obrazovanju u osnovnoj i srednjoj školi (izdano od nadležnog suda za vrijeme trajanja natječaja),
* dokaz o državljanstvu (preslika domovnice),
* potvrda ili elektronski zapis Hrvatskog zavoda za mirovinsko osiguranje o stažu,
* potvrdu o pedagoškim kompetencijama (ukoliko kandidat/kinja nema nastavnički smjer) te
* ostalu dokumentaciju koja potvrđuje navode iz prijave ili životopisa.

Rok za podnošenje prijava je 8 dana od dana objave natječaja na oglasnoj ploči Hrvatskog zavoda za zapošljavanje i web-u, te oglasnoj ploči i web-u Ugostiteljsko-turističke škole, Osijek..
Kandidatom prijavljenim na javni natječaj smatrat će se samo osoba koja podnese pravodobnu i potpunu prijavu te ispunjava uvjete javnog natječaja. Nepotpune i nepravovremene prijave neće se razmatrati.
Na natječaj se mogu prijaviti osobe oba spola, a pri zapošljavanju oba spola su u ravnopravnom položaju.
Kandidati/kinje dokumente dostavljaju u neovjerenim preslikama koje se ne vraćaju. Nakon odabira kandidata/kinje, a prije potpisivanja ugovora o radu, odabrani/a kandidat/kinja će dostaviti originalne dokumente ili ovjerene preslike na uvid.

Po isteku roka za prijavu na javni natječaj, Povjerenstvo za procjenu kandidata provest će selekcijski postupak u vidu razgovora s kandidatima koji zadovoljavaju formalne uvjete natječaja, sukladno Pravilniku o načinu i postupku zapošljavanja u Ugostiteljsko-turističkoj školi, Osijek.
O vremenu i mjestu održavanja razgovora kandidati će biti obavješteni najmanje tri (3) dana prije održavanja razgovora putem web stranice Škole.
Natječajna dokumentacija neće se vraćati kandidatima.
Kandidati/kinje koji prema posebnim propisima ostvaruju pravo prednosti pri zapošljavanju, dužni/e su se u prijavi pozvati na to pravo i uz prijavu priložiti svu propisane dokaze o tom statusu.
Kandidati/kinje koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima i članovima njihovih obitelji (NN 121/17.), članku 48.f Zakona o zaštiti vojnih i civilnih invalida rata (NN 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03. i 148/13.) i članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13. i 152/14.), dužni/e su se u prijavi pozvati na to pravo te imaju prednost u odnosu na ostale kandidate/kinje samo pod jednakim uvjetima.
Popis dokaza za ostvarivanje prava prednosti pri zapošljavanju, sukladno Zakonu o hrvatskim braniteljima i članovima njihovih obitelji, nalaze se na sljedećoj poveznici:

[https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidati/kinje koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu  na natječaj dužni/e su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Kandidati/kinje koji/e se pozivaju na pravo prednosti prilikom zapošljavanja sukladno članku 48.f Zakona o zaštiti vojnih i civilnih invalida rata, uz prijavu na natječaj dužni/e su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili/e pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).
Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka (N.N. 42/18.), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključio u svrhu provođenja natječajnog postupka.

Prijave s dokumentacijom dostavljaju se pošiljkom na adresu: Ugostiteljsko-turistička škola, Osijek, Matije Gupca 61 ili se predaju osobnom dostavom, s naznakom “za natječaj”.
O rezultatima natječaja kandidati/kinje će biti obaviješteni na jednak način i pod jednakim uvjetima putem mrežne stranice Škole (<http://ss-ugostiteljsko-turisticka-os.skole.hr/> )